Bob Geldof se dogter dood gevindPeaches Geldof. Foto: Twitter BBC berig dat Peaches Geldof se liggaam Maandagmiddag by ŉ huis in Wrotham, Kent in Engeland gevind is. Volgens die polisie word haar dood as “onverklaarbaar en skielik” beskryf. Geen verdere inligting is in die stadium bekend gemaak nie. Peaches is die dogter van Bob Geldof en sy oorlede vrou Paula Yates. Peaches het haar ma op 11-jarige ouderdom verloor nadat sy weens ŉ dwelmoordosis dood is in September 2000. Peaches het onder andere rubrieke vir verskeie tydskrifte geskryf en was ‘n deeltydse model. Sy was getroud met die musikant Thomas Cohen. Hulle het twee kinders. Peaches los ook haar drie susters agter.